##  Príloha č. 5

## Zmluva o dielo

### uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov v súlade so zákonom č. 343 /2015 Z. z. o verejnom obstarávaní a o zmene a doplnení niektorých zákonov (ďalej len „zmluva“)

#### Článok I.

#### Zmluvné strany

**Objednávateľ:** Umelecký súbor Lúčnica

Sídlo: Štúrova 6, 811 02 Bratislava

Štatutárny zástupca: Mgr. art. Marián Turner, generálny riaditeľ

IČO: 00164828

DIČ: 2020829976

IČ DPH: nie je platcom DPH

Právna forma: Štátna príspevková organizácia zriadená Ministerstvom kultúry SR na základe zriaďovacej listiny č. MK–1510/2000–1 zo dňa  20. 9. 2000 a v zmysle neskorších rozhodnutí MK SR o doplnení zriaďovacej listiny.

Bankové spojenie: Štátna pokladnica

Číslo účtu: SK59 8180 0000 0070 0006 9106

Kontakt: Ing. Miriam Halamová, miriam.halamova@lucnica.sk

 +421 2/204 86 108, +421/908 425 528

(ďalej len „objednávateľ“)

a

**Zhotoviteľ:**

Sídlo (miesto podnikania):

Zapísaný v:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu:

Kontakt:

(ďalej len „zhotoviteľ“)

(objednávateľ a zhotoviteľ ďalej spolu ako „zmluvné strany“)

**Článok II.**

**Predmet zmluvy**

2.1 Predmetom tejto zmluvy je záväzok zhotoviteľa vykonať pre objednávateľa na základe predloženého projektu (Príloha č.1) výrobu, dodanie a montáž interiérového vybavenia do priestorov sociálneho objektu (šatne, toalety, sprchy) prislúchajúceho k tanečným sálam v časti prevádzkovej budovy, Kollárovo nám. č.10, Bratislava (Hurbanove kasárne), a to:

* drevené lavice a vešiaky do šatní,
* skriňa do chodby,
* drevené zásteny na toalety a
* drevené dosky pod umývadlá v sprchách.

2.2 Zhotoviteľ sa zaväzuje, že dielo zhotoví a dodá v rozsahu predložených návrhov, za podmienok dojednaných v tejto zmluve a v súlade s cenovou ponukou, ktorá bola výsledkom realizovaného prieskumu trhu.

**Článok III.**

**Čas zhotovenia**

3.1 Zhotoviteľ sa zaväzuje zrealizovať dielo v termíne do štyroch mesiacov od podpísania zmluvy.

3.2 Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ dielo prevziať aj v skoršom termíne.

3.3 Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

 3.4 Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.

**Článok IV.**

**Cena**

4.1 Cena za zhotovenie predmetu diela v rozsahu podľa bodu 2.1 tejto zmluvy je stanovená dohodou zmluvných strán podľa zákona č.18/1996 Z. z. o cenách a v súlade s cenovou ponukou zhotoviteľa, ktorú predložil dňa ..................... v rámci prieskumu trhu realizovaného objednávateľom.

4.2. Cena diela podľa tejto zmluvy je stanovená ako maximálna, a to nasledovne:

cena bez DPH v Eur**:**

výška DPH v Eur:

cena vrátane DPH v Eur:

4.3 Zmluvné strany sa dohodli, že cena za zhotovenie diela je stanovená ako maximálna a zmena ceny diela nie je možná ani z dôvodu zmeny cien vstupných materiálov, palív, energií a pod.

**Článok V.**

 **Platobné podmienky**

5.1 Cenu za zhotovenie diela uhradí objednávateľ na základe daňového dokladu. Faktúra bude vypracovaná v súlade s platnou legislatívou a musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a v znení § 3a ods.1 Obchodného zákonníka.

5.2 V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

5.3 Platba bude realizovaná bezhotovostným platobným stykom na účet zhotoviteľa. Lehota splatnosti faktúry je 14 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu objednávateľa na účet zhotoviteľa.

5.4 Ak bude objednávateľ v omeškaní s úhradou faktúry, môže zhotoviteľ účtovať objednávateľovi úrok z omeškania v sadzbe podľa § 369 ods.2 Obchodného zákonníka.

5.5 Preddavok na realizáciu diela objednávateľ neposkytuje.

**Článok VI.**

**Podmienky vykonania diela**

6.1 Zhotoviteľ vyhlasuje, že má oprávnenie vykonávať činnosť v súlade s čl. II. tejto zmluvy.

6.2 Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.

6.3 Zhotoviteľ zodpovedá za čistotu a poriadok v objekte. Zhotoviteľ odstráni na vlastné náklady odpady, ktoré sú výsledkom jeho činnosti.

6.4 Zhotoviteľ je v súlade s ustanovením § 551 Obchodného zákonníka povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu objednávateľom na vyhotovenie Diela, ak zhotoviteľ mohol túto nevhodnosť zistiť pri vynaložení odbornej spôsobilosti.

6.5 Ak zhotoviteľ zistí skryté prekážky na mieste kde má Dielo zhotoviť a ktoré mu bránia zhotoviť Dielo riadne, je povinný ihneď tieto skutočnosti oznámiť objednávateľovi.

**Článok VII.**

 **Záručná doba**

7.1 Zhotoviteľ zodpovedá za to, že predmet tejto zmluvy je zhotovený podľa podmienok zmluvy, podľa technického zadania a v súlade s cenovou ponukou zhotoviteľa.

7.2 Zhotoviteľ zodpovedá za vady, ktoré má predmet v čase jeho odovzdania objednávateľovi. Vady zistené pri preberacom konaní budú zaznamenané písomne aj s uvedením termínu ich odstránenia.

7.3 Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.

7.4 Záručná doba na Dielo je 24 mesiacov a začína plynúť odo dňa odovzdania Diela objednávateľovi. Počas záručnej doby má objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania alebo úmyselného poškodenia.

7.5 Zhotoviteľ sa zaväzuje odstrániť prípadné vady diela bez zbytočného odkladu po prevzatí písomného uplatnenia oprávnenej reklamácie objednávateľa, najneskôr však do 10 dní od jeho prevzatia.

**Článok VIII.**

**Zmluvné pokuty**

8.1 Ak zhotoviteľ nesplní predmet zmluvy uvedený v bode 2.1 v termíne podľa bodu 3.1. má objednávateľ právo účtovať zmluvnú pokutu vo výške 0,05% % ceny diela za každý týždeň omeškania.

8.2 Objednávateľ zaplatí zmluvnú pokutu vo výške 0,05 % z dlžnej sumy v prípade omeškania so zaplatením faktúry za každý deň omeškania.

8.3 Zaplatením zmluvnej pokuty podľa tohto článku právo na náhradu škody druhej strany za zodpovedajúce porušenie povinností nie je dotknuté.

**Článok IX.**

**Odstúpenie od zmluvy**

9.1 Zmluvné strany sa dohodli za podstatné považovať všetky povinnosti vyplývajúce z tejto zmluvy.

9.2 Objednávateľ môže od tejto zmluvy okamžite odstúpiť, ak je vážne ohrozený termín dokončenia Diela a/alebo ak iným podstatným spôsobom porušuje povinnosti vyplývajúce z tejto zmluvy. Zhotoviteľovi v tomto prípade nevzniká nárok na náhradu škôd.

**Článok X.**

 **Vyššia moc**

10.1 Pre účely tejto zmluvy sa za vyššiu moc považujú všetky udalosti, ktoré nie sú závislé na zmluvných stranách, nedajú sa predvídať a zmluvné strany ich nemôžu ovplyvniť a majú podstatný vplyv ma plnenie zmluvy.

10.2 Pokiaľ sa splnenie tejto zmluvy stane nemožným v dôsledku vzniku vyššej moci, strana, ktorá sa bude chcieť na vyššiu moc odvolať, požiada druhú stranu o úpravu zmluvy vo vzťahu k predmetu, cene a dobe plnenia, a to dodatkom zmluvy o dielo. Pokiaľ nedôjde k dohode, má strana, ktorá sa na vyššiu moc odvolala, právo odstúpiť od zmluvy. Odstúpenie od zmluvy v tomto prípade nastáva dňom doručenia oznámenia druhej strane.

**Článok XI.**

**Spoločné a záverečné ustanovenia**

11.1 Zmluvné strany prehlasujú, že prejavy ich vôle sú vážne, slobodné, určité a zrozumiteľné. Žiaden z účastníkov neuzavrel zmluvu v omyle alebo za nápadne nevýhodných podmienok. Zmluvu si účastníci riadne prečítali, porozumeli jej obsahu a na znak súhlasu ju podpisujú.

11.2 Túto zmluvu je možné meniť a dopĺňať po vzájomnej dohode zmluvných strán formou očíslovaných písomných dodatkov podpísaných oprávnenými zástupcami zmluvných strán.

11.3 Právne vzťahy neupravené touto zmluvou sa riadia ustanoveniami Obchodného zákonníka a súvisiacimi predpismi.

11.4 Zmluvné strany sa dohodli, že všetky rozpory vyplývajúce z plnenia zmluvy, budú riešiť predovšetkým dohodou a vzájomným rokovaním. V prípade ak nedôjde k dohode, žalobca uplatní práva zo zmluvy na príslušnom súde v SR.

11.5 Písomnosti v zmysle tejto zmluvy sa doručujú na adresy zmluvných strán uvedené v záhlaví tejto zmluvy. Zásielka sa považuje za doručenú v deň jej osobného odovzdania, v deň jej doručenia prostredníctvom poštového podniku alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy, ak sa adresát o tom nedozvie.

11.6 Zmluva je vyhotovená v 2 rovnopisoch, z ktorých jeden dostane zhotoviteľ a jeden objednávateľ.

11.7 Zhotoviteľ berie na vedomie povinnosť objednávateľa zverejniť túto zmluvu podľa § 5a) zák. č. 211/2000 Z. z. o slobodnom prístupe k informáciám v znení neskorších predpisov a na tento účel prehlasuje, že súhlasí so zverejnením zmluvy v rozsahu platnej legislatívy.

11.8 Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

11.9 Neoddeliteľnou súčasťou zmluvy je:

Príloha č.1 Projekt interiéru

Príloha č.2 Cenová ponuka

V ................................. dňa ......................... V Bratislave dňa ............................

 za zhotoviteľa: za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. art. Marián Turner generálny riaditeľ